
HIUN SlONirON DAVAS It flintKOPA I10VAD0? 


“Aliĝu al la Paneŭropa (t. e. Tut- 
eŭropa) Unio! Savu Eŭropon!" tiel 
krias al ni manifestoj kaj broŝuroj en 
esperanto kaj ĉiuj aliaj lingvoj. S-ro 
Coudenhove-Kalergi kaj lia anaro dis- 
volvas lastatempe sufiĉe viglan propa- 
gandon kaj elektis speciale ankaŭ la 
esperantistajn rondojn kiel objektojn 
por sia varbado. Kredeble ankaŭ ne 
malmultaj laboristaj esperantistoj ri- 
cevis aliĝilojn, por subteni tiujn cel- 
adojn. 

Supraje legante la belvortajn mani- 
festojn, oni povus raviĝi kaj gratuli al 
la gvidantoj de tiu movado pro iliaj 
noblaj celoj. Sed atentema leganto kon- 
statos baldaŭ la demagogion: “Sen 
Pancŭropo — ni legas — nova eŭropa 
milito estas neevitebla: gasmilito, kiu 
sin direktus kontraŭ la civila loĝantaro 
ktp....“ Kial oni minacas nur per nova 
eŭropa milito? Cu do la niondo kon- 
sistas nur el Eŭropo? Cu vere neniu 
alia potenco kundestinas pri paco kaj 
milito? Cu oni estas tiel naiva kredi, 
ke estonta mondmilito similos al tiu 
travivita de ni, dirante Ia banalaĵon, ke 
“ne-unueca Eŭropo kondukas al milito 
kaj bankroto kaj estas nesaveble perd- 
ita“? 

Mi ne kredas je tiu naiveco de la 
gvidantoj de 1’Tuteŭropa movado. Mi 
opinias male, ke ili tre bone scias, ke la 
unueco de Eŭropo ne signifas asekuron 
kontraŭ estontaj mondmilitoj. Mi opi- 
nias, ke ili tre bone scias, kian superan 
rolon ludas Ameriko hodiaŭ en la inter- 
nacia politiko, kompare kun la antaŭ- 
milita epoko. Cu oni forgesas, ke la 
kapitaloj translokiĝis el Eŭropo al 
Aineriko, ke ĉiuj movoj de Eŭropo pli 
kaj pli klare ekkoneble estas nur 
kontraŭagoj kontraŭ la eksentiĝanta 
superpezo de Usono? Certe la gvid- 
antoj de 1’ Tuteŭropa movado vidas 
tion bone, eĉ “kuracilon“ ili proponas: 


membrigon de Ameriko al Ligo de 
Nacioj, por eviti ĉiajn eventualaĵojn. 

Sed, flanke de la multaj malklaraj kaj 
timigaj vortoj pri minacanta disfalo de 
P eŭropaj civilizo kaj ekonomio mi 
ankaŭ trovas frazon en ilia klarigo, pro 
kio devas estiĝi Tuteŭropo, kiu estas 
tre signifa kaj montras, ke ili klare 
vidas la estontan situacion: Tuteŭropo 
devas estiĝi, “ĉar dissplitita Eŭropo 
fariĝas nekapabla al konkurenco kun 
la cetera mondo, kiu kuniĝas al ĉiam 
pli potencaj grupoj“. Tio estas klara 
parolo, multe pli klara kaj reala, ol tiu 
demagogia promeso en sekvanta frazo: 
“Paneŭropo signifas plialtigon de sa- 
lajroj, falon de prezoj“, per kiu oni 
volas allogi laboristojn. Unuvorte, la 
problemo estas ekonomia deinando, per 
la unuecigo oni celas kreskigi la kon- 
kurenc-kapablon. 

Konipreneble ni ne kontraŭstarus al 
ekonomia unuecigo kaj raciigo, se ĝi 
okazus je la profito de P ekspluatata 
laborforto, se ĝi plibonigus labor- kaj 
vivkondiĉojn. Sed ni nur volas forigi la 
iluziojn facile kreiĝantajn sur bazo de 
tia programo, nome ke unueca Eŭropo 
certigus la pacon de 1’ mondo, kaj kiel 
ajn tekstas la ceteraj belaj frazoj. Male, 
tiu procedo unuiga kun siaj konsekvenc- 
oj (kreskode Pkonkurenc-kapablo ktp.) 
ne permesos, realigi la programan post- 
ulon de 1’ Tuteŭropanoj pri “ĝenerala 
malarmigo", ĝi plirapidigos la alvenon 
de P grandaj interkontinentaj militoj de 
la estonto: de inilito inter Eŭropo kaj 
Ameriko. Cu la laboristaro kontentiĝu, 
sciante, ke ĝi evitos gasatakojn de 
eŭropanoj kontraŭ eŭropanoj, se ĝi 
devas antaŭvidi gasmilitojn inter uson- 
anoj kaj eŭropanoj? Cu la efiko ne 
restos la sama? Respondo superfluas. 

Dume, la fondo de Tuteŭropaj Unioj 
havas sian naturan bazon kaj okazas 
neinfluate de idealisma konsiderado. 


Efektive la ekonomia evoluo iras la 
vojon al la Unuigitaj ŝtatoj de Eŭropo. 
Oni ne bezonas esti profeto por antaŭ- 
vidi tion. La sinteno de Usono, kiu en 
iu bela tago repostulos siajn prunt- 
monojn, estigas necese defendmovojn, 
kuniĝon de P eŭropaj ŝuldantoj. Kaj tiu 
unuiĝo ekonomie sin trudanta trovas 
kaj trovos ideologian fundamenton kaj 
sennombrajn apologistojn. Ni ĝoje 
salutas la spiritan alproksimiĝon, la 
interfratiĝajn tendencojn, kiuj devas 
konduki al malfortiĝo kaj finfina mal- 
aperigo de la nun ekzistantaj naciaj 
instinktoj. Sed ni ne trompu nin, sam- 
tempe kaj proporcie kun la malapero 
de P malnovaj naciismoj naskiĝos nova 
patriotismo: la eŭropa patriot- 
i s m o. Giajn signojn ni jani hodiaŭ 
povas rimarki. Kvankam tiu patriotismo 
ampleksas pli larĝan unuon, fordetru- 
inte inultajn etnaciajn sentojn, mi devas 
trakti ĝin same kiel la nunajn naci- 
ismojn, ĉar ĝi estas religia sento, kiu 
nur ŝanĝas la formon, sed restas la 
sama laŭ grado kaj esprimo kaj estigos 
la samajn detruajn efikojn: kaŭzos 
militegojn. 

Fine, ni ne forgesu diri — kaj tio 
ŝajnas al ni esenca —, ke tiu tuteŭropa 
movado ne starigas la problemon pri 
liberiĝo de la Proletaro. Gi “neŭtraligas 
sin“ kontraŭ la plej grava demando de 
nia epoko, por kiu sole ŝajnas al ni 
inda la batalo duin nia tuta vivo. Tio 
nura devus esti sufiĉa motivo por gardi 
sin kontraŭ la invitoj de la “bonaj 
eŭropanoj“, kiuj volas varbi nin por sia 
nova patriotismo. 


Se vi deziras kompretti la historion, ne 
haltu ĉe la supraĵo de l' fenomenoj, sed ri- 
gardu pli profunden, ne kontentiĝu per ideoj, 
sed esploru tiun grundon, en kiu la ideoj en- 
radikiĝas. Ĉar la ideoj ne falas el ĉielo, sed 
elkreskas el tero, el la kondiĉoj de homa vivado. 

K. Marks. 

HODIAU EN BULGARIO 

v 


La laboro 

Neniu zorgas pri la laborhoroj en 
malgrandaj industrioj, kiuj precipe 
kovras Bulgarion. Jen ŝuista laborejo. 
Oni laboras 10 horojn tage. La laboro 
estas popeca. Laboras 25 homoj en 
tute malgranda ĉambro. Duin la mal- 
varma sezono la fenestroj estas ferm- 
itaj, Ia aero haladza. Ne gravas laborista 
sano, gravas kiom da mono estos gajn- 
ita por la mastro. Se ekzistus meti- 
unuiĝoj, oni eble postulus ventolilon 
kaj aliajn komfortojn. Tio ne estus en 
intereso de la reganta kiaso. Do, meti- 
unuiĝoj estas permesataj nur sur Ia 
papero. Fakte ĉiaj unuiĝoj estas mal- 
permesataj: Ia kontraŭfumada, Ia kon- 
traŭalkohola, la vegetara, la esperanta; 
ĉiuj, kiuj ne estas pormilitaj, estas kon- 
siderataj kiel kontraŭpatriotaj kaj per- 
sekutataj. 

“Niaj baŝibuzukoj " 1 

Ci tiun fojon, kiel kampon de sia 
agado, la makedona faŝista organizo 
elektis la vilaĝojn, kie loĝas turkoj, 
mizera malfeliĉa restaĵo de la iama 
grandeco de 1’ turka imperio. Sub 
devizo “Bulgario al Ia bulgaroj", ili 
alvokas por forpeli la fremdulojn. Ili 
atakas la vilaĝojn kaj batas tiujn ĉif- 
onitajn ombrojn, pelas ilin for el lokoj, 
kie ili sidis dum jarcentoj. La vivo de 
tiuj turkoj, forpelitaj en la plej malriĉan 
kaj ŝtonan montaron, estis ĉiam tre 
malbona, sed nun, ĉasataj de faŝista 
teroro, ili multnombre vagas tra bul- 
garaj vilaĝoj serĉante iun laboron. Ja, 
tiel estas! Iam la turkaj baŝibuzukaj 
hordoj 2 senpune atakadis la senhelpan 
bulgaran kamparanaron. Hodiaŭ sin 
ĵetis sur la turkojn novaj hordoj de 
frenezigitaj naciistoj, same kuraĝigataj 
de la registaro, kiuj agas tute “baŝi- 
buzuke". 

La bulgara laboristaro demandas, 
kiom longe daŭros la atako de faŝistaj 
baŝibuzukoj kaj daŭros tia almoza eko- 
nomia stato de la Ioĝantaro, kaj ĝis 
kiam restos sub piedo la rajtoj de 
civitanoj, garantiitaj al la popolo per la 
konstitucio. 

La bulgaraj laboristoj ne povas sin 

1 Nomo, en pasinteco, de turkaj bandoj, al 
kiuj estis permesite fari ĉion al la venkita 
Ioĝantaro. Ili semis teroron. Baŝi = kapo, 
buzuk = freneza. 

2 Bandoj. 


Proverbaro Esperanla 

laŭ la verko “Frazeologio rusa-pola- 
franca-germana" de Af. F. Zamenhof, 
aranĝis L. L. Zamenhof. 

Unu volumo in-8, 82-paĝa 

Prezo: 1,50 mk. g. 

Adm. de SAT. 


savi mem de ĉiuspecaj baŝibuzukoj, 
sen iuj klasorganizoj nun, kvankam 
konsciaj pri sia devo mem batali por 
sia liberiĝo. Al tiuj kaj aliaj batalantoj 
por liberiĝo ni ŝatus doni la atentigon, 
ke forpelinte siajn parazitojn, ili zorgu 
ne meti sur ilian lokon aliajn baŝi- 
buzukojn, kiuj same gardos por si mem 
ĉiujn rajtojn kaj por la popolo neniun. 

En la lernejoj 

La gloro de Bulgario estas, ke antaŭ- 
aj liberigintoj de Bulgario el sub turka 
regado zorgis, ke la infanoj de la 
kamparanoj iru en gimnaziojn kaj uni- 
versitatojn. Pro tio oni povas kalkuli 


EL HISPANIO 

(Fino) \ 

Organiza plifortiĝo laboristara 

En Madrid okazis 2. okt. tre signifa 
fakto. Oni devas scii, ke la registaranoj, 
antaŭ sia alveno al povo, interkonsentis 
kun la tiamaj regantoj fondi la t. n. 
“liberajn sindikatojn", sindikatojn de 
pafistoj por mortigi la tiam fortegajn 
unuecajn sindikatojn ruĝajn. A1 tiuj 
“liberaj sindikatoj" p e r f o r t e multaj 
laboristoj aliĝis, la reakciuloj kaj mal- 
kontentuloj pri la Unueca sindikato, la 
policanoj, civilgardistoj kaj tiaspecaj 
duonburĝaj laboristoj, la tramistoj. 
Dum la regado de Sanchez Gerra tiuj 
sindikatoj estis vivigataj, krom de per- 
forto, de altrangaj kapitalistoj. Fine 
okazis la ŝanĝo de registaro, venkis la 
klerikaluloj sub la masko de grandkapi- 
talistoj kaj militistoj per “revolucio“, 
kiel tion nomas Ia registaranoj. Kiam la 
iniciatintoj de I’ “liberaj sindikatoj“ 
kaptis la povon, ili daŭre subtenadis 
ilin ĉiarimede. Tamen ili vivas mizere, 
rilate al nombro da anoj, ĉar ili neniel 
utilas iarilate al la laboristaro. Krome 
la registaro pli favoras nun la patriot- 
ajn unuiĝojn, al kiuj do la ambiciuloj 
prefgre aliĝas. 2. okt. nun okazis kun- 
veno de 1’ “Libera Sindikato de Trani- 
istoj" en Madrid kun 2000 personoj. La 
gvidantoj prezentis al la kunvenintoj 
sian eksiĝon, dirante, ke malgraŭ ĉiuj 
penoj por akiri plibonigojn sociajn, 
ekonomiajn kaj moralajn, ili fiaskis kaj 
proponis la elekton de nova direktant- 
aro. Post multaj diroj kaj kOntraŭdiroj 
oni decidis u n u a n i m e m a 1 f o n d i 
la sindikaton, tial ke ĝi taŭgas por 
nenio pozitiva. La prezidanto avertis, 
ke la statuto ordonas, ke Ia kunven- 
ajitaro ne rajtas malaperigi la organ- 
izon, se restas dek anoj por daŭrigi 
ĝian vivon. Petinte laŭtvoĉe, ĉu iu 
dezirus daŭrigi en Ia organizaĉo, neniu 
respondis. Fine unu persono anonciĝis. 


la bulgaran popolon kiel unu el la plej 
edukitaj popoloj. Venante el vilaĝoj en 
urbojn, por studi en la mezlernejoj an- 
koraŭ tute junaj, tiuj gejunuloj metas 
sur sin la nigran krucon de suferoj kaj 
iras la vojon de Spartako. Multaj el ili 
dediĉis sian vivon al batalo por sufer- 
antaj fratoj siaj, por kiuj iliaj junaj 
koroj doloras. La maljusteco kontraŭ 
la popolo ribeligas ilian proletan anim- 
on kaj, laŭ siaj infanaj fortoj, ili nial- 
faldas la standardon de liberigo. Ci tiu 
agado, ne por militarismaj celoj, sed 
por proletaro, kolerigas • la regantan 
militistaron. Sekreta serĉado elkombas 
tiujn junulojn el Ia lernejo, rabas la 
plej kapablajn de la lerneja benko kaj 
submetas ilin al teruro de inkvizicio, 
karcero, kaj fine mortigas ilin. 


Sed ĉar post redemandoj neniu alia 
trovis sin preta, ankaŭ tiu sola deklaris, 
ke li ne emas daŭrigi. Tondrega, en- 
tuziasma aplaŭdo aŭdiĝis. La tuta 
sindikataro, solidare kaj unuanime, 
decidis aliĝi al la Socialista Partio 
Hispana, la sola maldekstra organizo 
laŭleĝa ... Ciuokaze tio estas grava 
frapo al Ia politiko de Rivera, kiu 
kompreneble preferas milfoje pli la 
“liberajn sindikatojn“ ol la socialistojn. 
Oni povas imagi, kun kia miro li 
akceptis tiun rezulton de sia kvinjara 
penado. Katolikoj kaj alispeculoj ne 
malpli forte indignis. La plej eta okazo 
entuziasmigas la proletojn. Se la ek- 
vilibro rompiĝos, nur iomete, certe 
plene pereos Ia tuta hispana enradik- 
iĝinta tradicio, kiu sufokas la tutan 
vivon progreseman. Nulsektorulo. 


La pastraro 

La konservativa ĵurnalo “EI Debate“ 
ne estas kontenta pri Ia nuna situacio 
de 1’ pastraro en Hispanio; ĝi pledas 
por plialtigo de 1’buĝeto por pastroj! 
Sed fakte la pastraro ĝuis jam dum la 
lastaj jaroj konsiderindan plialtigon de 
I’ enspezoj. Por la personaro la pli- 
altigo leviĝis je 1777 351,77 pesetoj, 
por donaco al kultoj je 1 440 775,50 p., 
por rebonigo de temploj je 1 500 000 p. 
E1 la unua sumo estas destinitaj po 
200 pesetoj por pliigo de 1’ enspezo de 
ĉiu vilaĝa paroĥestro: tio postulas 
sumon de 662 880 pes., la cetera parto 
servas por aliformigo de paroĥaj 
aranĝoj en multaj eparĥioj kaj bonfaro 
al monaĥoj kaj aliaj ekleziuloj en ĉiuj 
eparhioj. Evidente la pastraro ne povas 
plendi pri sia nuna situacio, ĉar la pli- 
igoj depost la buĝeto 1924/25 ĝis nun 
atingis sumon de 4 718 127,27 pesetoj 
jare aŭ ĉ. 400 000 p. monate! Sendube, 
vidante la ciferojn de 1’oficialaj komun- 
umoj, oni povas diri, ke tiu komunumo 
estas plej religia, kiu ricevis la plej 


V a g u 1 o j. 

DORNOJ 

Por ricevi instruon el la legado de ga- 
zetoj, oni devus legi nur malnovajn. Se 
dekjare malnova artikolo estas ankoraŭ ... 
aktuala kaj interesa, aŭ se la “profetaĵo “ 
de la aŭioro realiĝis, la artikolo certe estas 
leginda. 

Malmulte da tiaj artikoloj troviĝas en 
la jurnaloj, precipe en la ĉiutagaj. Tial 
oni plej ofte perdas tempon en la legado 
de gazet-artikoloj. 

lel gazetisto devas flati al la deziroj 
de la legantoj. Kiu ne flatas, sed diras 
nur malagrablajn verojn, tiu riskas neniam 
akiri popularecon. 

—o— 

Por akiri popularecon, ne estas pli trafa 
maniero ol diri plaĉajn banalaĵojn aŭ 
profeti baldaŭan venon de paradiza stato 
sur la teron. 

—o— 

La pastroj tiurilate estas la-plej lertaj 
hotnoj: ili ja promesas al la kreduloj en- 
iron en la paradizo, sed nur post ilia 
morto. 

—o— 

Kiu atentigas siajn kunhomojn pri ne- 
ceso multon lerni, multon sperti, pri neceso 
akiri organiz- kaj mastrumkapablon; kiu 
parolas pri malfaciloj, pri neceso de ofer- 
ado kaj daŭra batalado; kiu parolas, ke 
revolucio ne estas sportafero, tiu riskas 
neniam ricevi aplaŭdojn. 

— 0 — 

Sur la soci-politika kampo grandaj homoj 
estas ordinare persekutataj. Sed oni er- 
arus, opiniante, ke ĉiuj persekutatoj estas 
grandaj homoj. 

—o — 

Estas danĝere tro ofte pravi. 

A r i s t a r k 


multajn subvenciojn. Sed kial plendas 
la gazeto “E1 Debate“? Car ĝi volus, 
ke ne plu ekzistu personoj krom la 
profesiuloj de 1’ katolika kulto, kiuj 
ricevu profitojn el la ŝtata buĝeto; ke 
sekve foriĝu ĉiuj aliaj personoj, speciale 
geinstruistoj, por liveri al religiuloj la 
instruadon de infanoj kaj plenaĝuloj. 
Sed eble eĉ tiam la citita ĵurnalo ne 
estus kontenta, sed plie postulus, ke en 
Hispanio ne plu restu alia religia kon- 
gregacio, ol tiu de la jezuitoj, kaj la 
ceteraj malaperu. Ekzistas aviduloj! La 
suprajn ciferojn publikigis la oficiala 
registara ĵurnalo “La Nacion“, pruvante 
per tio, ke la buĝetaj pliigoj por la 
pastraro estas unuavicaj 1 . 

Laŭ informo de “E1 Socialista" 

( 8358 ). 

1 La tutan enspezaron de 1’ pastraro mi ne 
scias, sed laŭ proks. takso ĝi ricevas jare 
ĉ. 100 milionojn da pesetoj. 


Iom pri la kooperativa movado en Svedio 


(Daŭrigo) 


La kleriga kaj studa Iaboro 

La organiza parto de K. F. estas, kiel 
mi antaŭe menciis, dividita en kvar 
partojn. La kvara estas la plej granda 
kaj okupas sin pri la studa laboro. La 
sekcio pri studoj havas eĉ propran 

domon en 
la kamp- 
aro, du- 
onhoran 
vojaĝon 
de Stok- 
holmo: 
vilao, kiu 
enhavas 
kursej- 
ojn kaj 
loĝejojn 
por la 
studant- 
oj venant- 
aj el ĉiuj 
partoj de 
ia lando. 
Apud tiu vilao' estas alia, en kiu estas 
modela vendejo kaj la kuirejo por 
pretigo de manĝaĵoj al Ia lernantoj. 

Laŭ la statutaro du kaj duono da 
procentoj estas retenataj de la jarsaldo 
de la societoj por studa kaj kleriga 
aferoj. Plejparte tiu mono nature estas 
uzata en la kooperativa movado, sed 
ankaŭ por kursoj en la popolaltlernejo 
de Brunnsvik (en Darlekarlio). Krom 
tio la tuta K. F. ankaŭ apartenas al 
A. B. F., la kleriga asocio de la svedaj 
laboristoj, jam depost ĝia fondiĝo 
asocia. 



Interno de“Nia Korto“. Kurso okazas. 


Vizito al “Nia korto“ 

Per elektra vagonaro ni atingas “Nia 
korto“-n dum duonhoro. Ni estas el tri 
diversaj nacioj. K-do Lanti, kiu es- 
primis la deziron vidi, kiel Ia svedaj 
kooperativistoj agas, K-do Ilija Puhalo 
el Zagreb, havanta saman intereson 
kaj svedaj K-doj. Ni alvenas al ĉarma 
loko en la ŝeraro 2 sveda. Sur granda 
monteto estas du domoj, ĉirkaŭataj de 
ĝardeno. La terpeco estas tre granda 
kaj estas lokita ĉe la margolfo “Bag- 
gen“ (la ŝafviro) kaj havas multe da 
fruktarboj, kiuj tamen en tiu ĉi jaro ne 
donas multajn fruktojn — por Svedio 
estas en tiu ĉi jaro “malbona fruktjaro". 
Ni konstatas, ke la loko estas ideala 
rilate al studa laboro, kaj eniras en 
unu el la vilaoj. Neniu homo videbla. 
Ni envenas grandan halon, kie estas 
bretoj por libroj, plenigitaj per libroj 
diversspecaj, tamen plej multe koope- 
rativa iiteraturo. Sub la libroj estas 
skribita la prezo. Sub vitraĵo estas 
poŝtmarkoj. Ce kelkaj libroj ni trovas 
monon kaj ankaŭ sur la vitraĵo estas 

1 Kampara dometo. 

2 Rifinsuloj. 


mono. Neniu, kiu prizorgas la vend- 
adon, neniu, kiu akceptas la monon. 
Jen, ĉiu vizitanto, kiu volas ion aĉeti, 
nur metas la monon por la koncerna 
objekto, prenas ĝin kaj foriras. Ciu 
homo vizitanta “Nia korto“-n estas 
honesta kaj tial oni povas agi tiele ... 

Ni iras por serĉi personon, kiu volas 
akompani nin tra Ia lernejo. Ni ren- 
kontas knabinon, kiu havas sian labor- 
on en la kuirejo; ŝi estas tuj preta 
akompani nin. Ciuj aliaj foriris al Stok- 
holmo, la estroj, la lernantoj, kaj restas 
nur en la domo la servistinoj; ili tamen 
en tiu domo estas egalrajtaj kun ĉiuj 
aliaj. Kun la knabino kiel gvidantino 
ni komencas nian marŝon tra la domoj. 
— La vilao antaŭe apartenis al milion- 
ulo, sed K. F. aĉetis ĝin de li malgraŭ 
la protestoj de I’ kapitalisto Wa!len- 
berg, la plej riĉa privatulo en Svedio, 
kiu konstruis la tutan urbon en tiu loko. 
Li estas ankaŭ Ia plej granda kontraŭ- 
ulo de la kooperativa movado, — kaj 
nun li devas toleri en la najbareco la 
“malamikon“. 

Ni eniras la lernejon de la vendistoj, 
modele aranĝitan vendejon, kie la lern- 
antoj “ludas“ aĉetantoj kaj vendantoj, 
kaj kie oni havas ĉiaspecajn varojn, 
registran kason ktp. Sur nigra tabulo 
la instruisto montras diversajn aferojn 
rilatajn al la metio de vendo kaj aĉeto 
popece kaj pogrande. La ĉambro estas 
bone instalita por sia tasko. De tiu 
salono ni pasas per ŝtuparo al supra 
etaĝo, kie la lernantoj loĝas dum sia 
restado ĉe “Nia korto“. Estas multaj 
ĉambroj, ĉiu havas sian specialan 
nomon. Cie estas bildoj de eminentaj 
kooperativistoj, ankaŭ de aliaj per- 
sonoj, verkistoj, ktp.; ĉie estas pure kaj 
oportune. De balkono ni havas ĉarman 
rigardon al la margolfo, kie motor- 
boatoj kuras Stokhoimon, la blankaj 
pasaĝeraj vaporŝipoj glitas sur la akvo, 
kaj la belaj blankaj velŝipetoj zigzag- 
iras. 

En la alia domo ni havas okazon 
gustumi kooperativan kafon, sidante en 
bela salono. Apud ĝi estas la granda 
kuirejo kaj en Ia supraj .etaĝoj loĝejoj 
por la lernantoj. Kursoj okazas en tiu 
lernejo dum la tuta jaro. Estas por 
estraranoj, vendejestroj, geekspeduloj, 
varkontrolantoj ktp. Kroin tio estas 
aparta sekcieto, kiu sin okupas pri in- 
struo koresponda. Okazas instruado en 
la temoj librotenado, bankscio, socia 
ekonomio, matematiko, komercjuristaj 
temoj, pure kooperativaj temoj kaj 
ankaŭ aliaj studoj: gramatiko, lite- 
ratura historio, la metioj de societaj 

kunvenoj: prezidi, protokola skribado 
ktp. 

En la koresponda instruo partoprenis 
en la pasinta jaro ĉ. 21 500 lernantoj. 
La korespondan instruon partoprenas 
individuoj kaj grupoj. La grupoj estas 
studrondoj. 8 ĝis 20 personoj havantaj 
saman intereson pri iu temo fondas tian 
studrondon. Per la kursleteroj ili havas 
sufiĉan gvidon, diskutas la en ĝi star- 
igitajn problemojn, kies solvon oni 
sendas al “Nia korto“. Korektas kaj 
resendas ilin la koresponda instituto de 
“Nia korto“ poste kune kun nova kurs- 
letero. Ĉar mankas ofte instruistoj, tia 
studmetodo montriĝis bona por granda 
aro da svedoj, precipe en la kamparo. 

La kursoj en “Nia korto“ ne estas 
longedaŭraj. La lernantoj venas tien 
por kvar, kvin semajnoj kaj la studoj 
estas tre intensaj de la mateno ĝis la 
vespero. Krom tio la lernantoj devas 
skribi malgrandajn disertaciojn en sia 
temo. Kvankam oni estas tre severa 
rilate al la studoj, la lernantoj kaj la 
instruistoj kamarade kunestas kaj ĉiu 
provas fari la plej bonon. Por la lern- 
antoj kurso en “Nia korto“ estiĝas 
festo, al kiu oni sopiregas. La kosto de 
la kurso estas pagata de “Nia korto“, 
kaj ofte la vojaĝkostoj estas pagataj de 
la konsumsocieto, en kies servo estas la 
lernanto. 

En Jakobsberg, ne Ionge de Stok- 
holmo, en la kontraŭa direkto de “Nia 
korto“ estas kooperativa popolaltlern- 
ejo, en kiu Ia ĉefoj de K. F. regule faras 
lekciojn pri K. F. kaj la kooperativa 
movado. La kursoj en tiu lernejo daŭras 
dum ses monatoj kaj la lernantoj havas 
ŝtatan kaj — se ili vivas en Stok- 
holmo — komunuman subvencion. 
Estas same eĉ la popolaltlernejo de 
Brunnsvik (en Dalekarlio), kie dum la 
kurso estas instruata la kooperado. 
Ankaŭ tie la estroj kaj gvidistoj de 
K. F. faras lekciojn. 

John Johansson. 


I En nova vesto, sub nova titolo, kun ■ 
I freŝaj fortoj kaj duobligita enhavo, I 
I tamen por la sama prezo kiel ĝis nun I 

I aperas depost oktobro I 

1-3 Nova Epoko 

ia literatura, scienc-teknika, eduka 
mondrevuo esperantista, 

monata organo l! 

I de SAT I 

La ĝisnuna Sennacieca Revuo kun 
granda kunlaborantaro da esperantistaj ! 
I verkistoj. ■ 

I Postulu tuj la oktobran kajeron por ■ 
I prezo de 0,35 mk. g. ĉe ■ 

I Adniinistrejo de SAT, Colmstr. 1, I 
I Leipzig O 27. I 


FLANDRIO AL 

Sendependeco, memstareco! — Agit- 
vortoj, kiuj pli ol iam reviviĝis kun la 
militfino, kiam la arbitro de la “venk- 
intoj“ kreis “sendependajn“ unuojn, 
kiel Polion, ĉeĥoslovakion, la Baltajn 
ŝtatojn ktp. SAT-anoj el tiuj sende- 
pendaj landoj ofte havis okazon montri 
en “S-ulo“ per . faktecaj, dokumentaj 
artikoloj, kiel utilas al ili tiu “sende- 
pendeco". Oni pensu pri Polio, Lito- 
vio k. a., kie plej akre suferadas la 
laboristoj. Tamen tiun ideon pri la 
“sendependeco de la popoloj" nutras 
kaj subtenas laboristaj partioj en siaj 
programoj, sia gazetaro. Cu oni tiris 
ĉiujn konsekvencojn rezultantajn el tiu 
agitado, se ĝi estus akompanata de 
sukcesoj? Kun la sama rajto kiel Ir- 
lando aŭ Litovio ja ĉiuj estinte iam 
memstaraj provincoj kaj gentoj (antaŭ 
la fondiĝo de 1’ grandaj ŝtatoj) povus 
apogante sin sur siaj “proprecoj, indi- 
viduecoj", postuli memstarecon, viv- 
igante organizojn por batali por la 
“nacia liberiĝo"! Teorie tiu konkludo 
estus permesita. Sed praktike aliaj 
fortoj — konkretaj, materiaj, ekonomiaj 
— influas potence kaj konvinke, esting- 
ante la “naciajn" sentojn. Tiel okazas, 
ke multaj “nacioj" sen dolorsento 
rezignas je sia memstareco, ekkonante 
racie, ke ili pli bonstatas en granda 
unuo, al kiu ili apartenas depost jar- 
centoj. En Normandio ekz. neniu celas 
akiri memstaran ŝtaton, sendependan 
de Francio, nek en Silezio aŭ Saksio 
iu la apartiĝon el Tutgermanio. La loĝ- 
antoj sur tiuj teritorioj spertis, ke lig- 
itaj kun granda ekonomia kaj politika 
unuo, ilia socia evoluo estas niulte pli 
bonŝanca kaj prospera ... 

Sed en aliaj eroj de pli malpli granda 
ŝtat-unuo la sentoj superregas la raci- 
econ. Ekzistas individuoj, grupoj, or- 
ganizoj kaj korporacioj, kiuj celas re- 
turniĝon al la mezepoka stato. Oni 
aktivigas “liberig-movadojn“. En Bre- 
tonio 1 la agitvorto estas ĵetata: Bre- 
tonio al la bretonoj, en Bavario estas 
propagandata de oratoroj kaj ĵurnal- 
istoj Bavario al la bavaroj! La saman 
fcnomenon ni havas en la belga ŝtato, 
kie la agitistoj fervorege pledas por: 
Flandrio al la flandroj! 

E1 broŝuro esperantlingva prezentita 
al la esperantistoj partoprenintaj la 
Antverpenan Universalan Esperanto- 
Kongreson de la “Flandrema Grupo 
Esperantista' 2 ", ni ekscias kelkajn inter- 
esajn detalojn pri la flandra “liberig- 
movado“, kiujn citi valoras por instruo 
de nia Legantaro. 

Ni ne scias, ĉu en la movado por 
liberigo de Flandrio troviĝas SAT- 
anoj. Se jes, nu, kompreneble nenio 


1 Vidu n-on 196. 

2 Vidu sub “Recenzejo" en n-o 209 de 
"S-ulo“. 


LA FLANDROJ! 

en la Statuto de nia Asocio malper- 
inesas, ke ili oferu sian vivon por tia 
batalo... 

* * * 

“... Multaj el vi, esperantistoj, estis 
verŝajne ĝis nun inklinaj por rigardi la 
loĝantaron de Belgujo kiel hotnogenan 
tuton, unu kaj nedisigeblan, ĉar estas 
nur unu sola leĝodona kaj rega potenco 
en tuta Belgujo. 

Tamen, kvankam Belgujo ekzistas, 
ne ekzistas ja Belgoj. La Valona’ parla- 
mentano Destrĉe, poste iĝinta ministro, 
iam prave skribis en letero al la reĝo: 
“Sire, il n’y a pas de Belges". (“Reĝa 
Moŝto, ne ekzistas Belgoj"). Kaj la 
reĝo mem, kiam li en 1914 kunvokis 
siajn soldatojn por batali kaj klopodis 
trafi la impreseblan flankon, ne alvokis 
Belgojn, sed Valonojn kaj Flandrojn 1 ... 

... Estas sendiskuta fakto, ke du 
popoloj, Valonoj kaj Flandroj, vivas en 
Belgujo, disigitaj per lingvolimo, kiu 
restis depost 1400 jaroj preskaŭ sen- 
ŝanĝa. 

Ne tuj estas tamen komprenata la 
akra kontraŭtezo, kiu ekzistas inter la 
intereso de la Flandra popolo kaj tiu 
de la Belga ŝtato ... 

... Plie, se la ekzistantaj rilatoj inter 
Flandroj kaj Valonoj ne jam okazigis 
perfortajn agojn ... estas ĉar tiu mal- 
bona interrilato estas tute kaj treege 
profitdona al la Valonoj kaj ĉar la vikt- 
imoj, la subprematoj — la Flandroj — 
estas precipe indulgaj, ordemaj Iaŭ na- 
turo kaj ne jam memkonsciaj, malgraŭ 
la multaj tragediaj situacioj, kiujn tra- 
vivigis al ili la nekonstanteco. de la 
historiaj okazintaĵoj... La Valonoj 
kelkfoje ja deklaris, ke ili ne tolerus 
dum dudekkvar horoj la staton, kiun la 
Flandroj devas toleri... Ni ne volas 
aserti, ke la Flandra popolo ne estas 
kapabla kaj preta por perforta ribelo... 
Kaj estas sendube, ke — se katastrofo 
de nova milito en Eŭropo ekaperus, en 
Flandrujo naskiĝus nova aktivismo, 
multe pli potenca kaj decida ol tiu de 
1914—1918 ... 

... Samtempe kiel la kreskanta 
Flandra konscio, la nacikoncepto an- 
taŭeniĝis. Kiel ĉiu spirite sana individuo 
celas Ia plenan disvolviĝon de sia per- 
soneco, tiel ĉiu popolo ja celas la 
plenan disvastiĝon de siaj kapabloj. 
Preferinde estas, ke kiel individuo 
popolo ne vivu, ol vivu laŭ fremda 
ekzemplo, ol kripliĝu laŭ lingvo kaj 
animo. La batalo por la akiro de ĉi tiu 
popolindividueco estas la batalo por la 
akiro de ĝia sendependeco ...“ 


1 ĉi-okaze ni rimarkigu, ke la vidpunkto 
de la Akademio pri Iandnomoj, “ke la gento 
donas sian nomon al sia lando per aldono 
de 1’ sufikso -ujo“ estas tute ne ĝusta en la 

realo, en la praktiko. 

LA EVOLUO DE PROFESIAJ RA| FAR-UNUIGOJ 

ĈE LA AŬSTRIA FERVO|ISTARO 


En la jaro 1892 estis fondataj inter 
fervojistoj, tramistoj kaj Iaboristaro de 
la omnibus-asocioj la t. n. fakunuiĝoj. 
Ce la Sudfervojo fondiĝis loka grupo 
de la trafik-ofichavantoj, kaj laŭ sama 
bazo ĉe 1’ Orientfervojo stariĝis fervoj- 
ista fakgrupo de la privilegiita aŭstri- 
hungara ŝtata fervoj-asocio. La fakunu- 
iĝoj estis kunigataj kaj nomataj “Ge- 
nerala unuiĝo por subteno de la trans- 
port- kaj trafik-ofichavantoj". 

Por pli detale kaj profunde pritrakti 
la luktadon sur tiu ĉi kampo, mi men- 
cios la estiĝon de la fakgrupo de la 
orientfervojistoj. Verŝajne ne sen inter- 
eso la fervojistaro tutmonda legos la 
historieton, kvankain mi ne citas la 
penigajn kaj sangoplenajn tagojn, 
kaŭzitajn de la kapitalisma malamiko. 
En suprecitita jaro ankaŭ sur orient- 
stacio en Vieno (Ia tiama ŝtata stacio) 
areto da 38 klaskonsciaj kaj kuraĝaj 
laboruloj fondis fakgrupon. Tiuteinpe 
la aŭstriaj cirkonstancoj similis la 
hodiaŭajn bulgarajn. Kvankam oficiala 
kaj laŭleĝa, ĝi tamen fariĝis la fokuso 
por la policaro kaj oficistaro, por fin- 
fine esti sufokata kaj nuligata en 1897 
de la tiama fervojniinistro “generalo 
Guttenberg". Propraĵo kaj mono e! 
kotizenspezoj estis konfiskataj. Tro 
severe la sorto trafis la bravajn batal- 
antojn. Sed ruze ili helpis sin el la 
dilemo. La membrokotizoj estis en- 
kasigataj laŭ mistifika titolo “Abon- 
kaj presfondusa 1 subteno". En 1898, 
post dolorigaj tagoj, sukcese estis de- 
nove kolektata areto da kuraĝaj ris- 
kemuloj, kiuj oficiale gvidis la mal- 
grandan institucion, kiu ĝisvivis la 
hodiaŭan epokon. 

La statistiko indikas jenan membro- 
staton: 1898 — 180 membroj, 1914 — 
1235, 1919 — 2716, 1921 — 2898, 

1923 sekve de eksigo kaj pensiigo la 
nombro malaltiĝis ĝis 2058 membroj, 

1924 — 2512, kaj post la baloto en 
1927 la membrostato atingis nombron 
da 2804 membroj (sume estas 2984 
personoj en la stacio). Okazintaĵoj 
kiel strikoj, bojkotoj aŭ gravaj ŝtataj 
aferoj, ekz. la 15-a de julio 1927, 
hardis la membrojn, kiuj ĉiam estas 
pretaj, defendi la vivrajtojn kaj post- 
ulojn de la Proletaro. La fervojista 
fakunuiĝo, kiu hodiaŭ estas vera prof- 
unuiĝo, preskaŭ finvarbis la tutan per- 
sonaron en orientstacio en siajn vicojn. 
Ankaŭ altrangaj oficistoj jam estas 
agemaj kaj aktivaj membroj. Okaze de 
la lasta baloto estis el 2984 voĉoj, 
2804 por la socialdemokrata partio kaj 
nur 180 por la kontraŭuloj. Sekve la 
sindikata loka grupo tre anipleksiĝis. 
Sub la meritplena estrado de sindikat- 
estro Karl Novak la loka fakgrupo star- 
igis Ia plej necesajn kaj diversajn sek- 


ciojn en sia laborkampo. La spirito kaj 
konscienco de la membroj kaj ilia kul- 
tura soifego postulis jenajn sekciojn: 
Por korpa kulturo: atletoj, Ciu-Ci (ja- 
pana metodo), biciklistoj, piedpilklud- 
antoj, kiuj tre prosperis, kaj la natur- 
amikoj. Por kleriga laboro: Kantistoj, 
inuzikistoj, kaj la plej junaj, la fervoj- 
istaj esperantistoj. Antaŭ 1 ja r0 
fondiĝis esperanta rondo, kiu tre 
aktive Jaboras. Kvankani estas nur 
24 membroj, okazis depost oktobro 
1927/28 kurso por komencantoj, gvid- 
ata de K-do Zink (9437), kursfinfesto, 
ekspozicio, kaj la lasta okazintaĵo estis 
varbvespero. 

Krom tiuj kulturaj kaj klerigaj sek- 
cioj Ia loka fakgrupo en orientstacio 
fondis tielnomatan “Sterbefond" (en- 
terigan subtenon). E1 ĝi parencoj aŭ 
postvivantoj de mortinto ricevas 300 
ĝis 400 ŝil. Laŭ kasraporto por la 
jaro 1927 en- kaj elspezoj estis la 
samaj (51 352,60 ŝil.). Tiu ĉi cifero 
montras la ekonomian prosperon. 

Sed la nubaj tagoj tamen postulas 
singardemon de la membraro. Prccipe 
nuntempe la kapitalistoj, faŝistoj kaj 
Seipel-anoj 1 penege klopodas restarigi 
novan sferon en nia lando, la faŝisman 
diktatorecon. Ankaŭ tiurilate preparis 
sin nia profunuiĝo, samc kiel Ia cetera 
laboristaro, kaj fondis fervojistan ŝirm- 
ligon. Sufiĉe granda aro da fervojistoj 
en danĝera momento estas preta en- 
viciĝi la batalfronton kontraŭ siaj mal- 
amikoj, por tiele defendi la rajtojn kaj 
akiritaĵojn. JosefZink. 

★ 

Sovetiaj kamparanaj “notoj“ 

Kamparanoj en norda Sovetio (iama 
gubernio Novgorod) ĝis nun havas 
kelkajn originalajn “notojn" aŭ “al- 
fabetojn“. Ekzemple, iufoje oni devas 
senpage veturigi iun aŭ ion por vilaĝ- 
anoj mem aŭ urĝe ion komuniki al naj- 
bara vilaĝo. Por tio ekzistas vico 
(“podvodoj") laŭ kvanto da tero: kiu 
havas multe da tero, tiu devas mult- 
foje veturadi “podvode“. Por kalkuli, 
— kelkfoje ĉiu veturis — ekzistas en 
ld vilaĝo granda stango, dividita pres- 
kaŭ po decimetroj: ĉiu inastro havas 
unu decimetron. Kiam li ien veturis 
“podvode", oni tranĉas sur lia deci- 
metro unu linion (se li veturis mal- 
proksimen, oni tranĉas kelkajn liniojn). 
Kiani estas tranĉitaj 5 linioj, oni ilin 
forskrapas kaj anstataŭas per dekliva 
linio; 10 linioj estas anstataŭataj per 
dekliva kruco. 

Se iu kamparano estas kulpa pro iu 
peko kontraŭ !a vilaĝo, la vilaĝkunveno 
donas al li kelkajn “podvodojn“ ekster- 


vice. Por tio oni forskrapas kelkajn 
liajn liniojn aŭ krucojn, kaj li devas 
veturi denove por reakiri ilin. La pun- 
ito ordinare insultadas, sed socia dis- 
ciplino devigas lin plenumi la ordonon. 
Ekzistas ankoraŭ “alfabeto" ĉe virinoj- 
teksistinoj. Por fari figuran teksaĵon, 
oni devas tre inteligente enstabligi fa- 
denaron (por diversaj figuroj divers- 
maniere). Por tio ekzistas “a!fabeto“ 
el rondetoj kaj streketoj, iomete simila 
al notoj por rnuziko. 

Nikolao Usov, vilaĝo Doriŝĉi. 

★ 

NI RAJ STENOGRAFIO 

Ni celas krei pli raciajn kaj justajn 
forinojn de la vivado. Ni celas pli 
science organizi la vivon. Ni forbalaas 
ĉion, kio malhelpas la progreson. Unu 
el maloportunaĵoj de nia vivo estas tro 
longa skribo, kiu ofte katenas la pens- 
ojn kaj foruzas tro multe da tempo. 
Tiun mankon celas forigi stenografio. 
Sed bedaŭrinde ĉiuj ĝis nun aperintaj 
steno-sistemoj estis tre komplikaj. Nun 
fine ankaŭ inter la aŭtoroj de steno- 
sistemoj aperis siaspeca Zamenhof, kiu 
kreis treege simplan kaj samtempe 



En Elberfeld (Gerni.) oni instruis la Internacional- 
stenoRrafion al sesjaruloj kun granda sukceso. Post 
4 monatoj ili scipovis plene legi kaj skribi. 

preskaŭ perfektan sistemon de steno- 
grafio. Mi parolds pri Internacional- 
stenografio de F. de Kunovski. Laŭ 
mia propra sperto mi povas aserti, ke 
jam post kelkhora lernado la homo ek- 
posedas la sistemon, kaj la postiranta 
ekzercado nur pli kaj pli rapidigas la 
skribadon. La alia atentinda flanko dc 
Ia sistemo estas, ke ellerninte ĝin per 
la Gvidilo en esperanto 1 , oni povas 
stenografi ankaŭ en la naciaj lingvoj, 
preskaŭ sen speciala translernado. 
Konatiĝinte kun la sistenio, mi opinias 
mia devo, atentigi la K-dojn SAT- 
anojn pri ĝiaj profitoj. Nepre lernu kaj 
uzu ĝin, kaj vi ŝparos multe da tempo 
kaj papero. La adreso de la I n s t i - 
t u t o por Internacional-ste- 
nografio estas: Duisburg, 
Friedenstr. 79 (Germanio). 

7569, Smolensk (Sovetio). 


1 Fonduso = monfondaĵo. 


1 Zajpel (germ.: Seipel) estas la kanceliero. 


1 Havebla pere de SAT - administrejo. 
Prezo I g. mk. -j- 10% por sendkostoj. 

E. IZGUR 


Ppo sia 25-jara 

La proleta poeto-verkisto E. Izgur 
festas en tiu ĉi jaro sian 25-jaran verk- 
istan jubileon. Ni SAT-anoj precipe 
ŝatas Izgur, ĉar li verkis en esperanto 
“Je la Nomo de 1’ Vivo“, certe unu el 
la plej gravaj proletaj literaturaĵoj. 
Krom tio, ni klaskonsciaj laboristoj 
devas honori lin, ĉar li ne nur per la 
plumo batalis por Ia iiberigo de I’ Pro- 
letaro, sed ankaŭ aktive staris en la 
batalo. Izgur naskiĝis en 1881 en la 
urbeto Berzezino en Blankrusio kiel 
filo de malriĉaj gepatroj. Kiel bakisto, 
ŝarĝportisto, kelnero, purigisto sur 
vaporŝipoj de Dnepro, tabulportisto en 
segfabrikoj li perlaboris sian panon. 
18-jare li komencis memlernadon. 
Baldaŭ li verkadis en blankrusa, rusa, 
liebrea, juda kaj esperanta lingvoj. Li 
partoprenis en la revolucia movado en 
1904. Dum la cara reĝimo li multe estis 
persekutata kaj ofte “ripozadis“ en 
malliberejoj de Vilna. Ekzilite el Polio 
li kuris Ukrainion, kie li ageme parto- 
prenis revolucion kaj civilmiiiton. Li 
estis kaptata de blankuloj kaj post 
preskaŭ ĝismorta turnientado en polic- 
esplorejo mortkondamnata. Sed li 
povis esti savata helpe de la urb- 
magistrato de Kremenĉug, du horojn 
antaŭ Ia ekzekuto. Por sia sindona 
servo al la interesoj de 1’ laborista 
klaso li estis honorata per la nomo 
“Heroo de Laboro“. Ekzameninte liajn 
verkojn la Sciencula Komitato en 
Ukrainio nomis lin “unuaranga scienc- 
Iaborulo". La verkoj de Izgur kalkulas 
43 eldonojn en rusa, ukraina, blank- 
rusa, juda, sveda, nederlanda, germana 
kaj esperanta lingvoj. Dum la lastaj 
jaroj Izgur verkas nur ankoraŭ en 
esperanto, kiun li deklaras plej perfekta 
interhoma kaj interpopola kompren- 
igilo. Li tre fervore propagandas esper- 
anton kaj skribis du varbbroŝurojn ruse 
kaj ukraine. Pro la alta valoro du el 
liaj verkoj estis premiataj dum lite- 
raturaj konkursoj. Pro liaj grandaj 


literaturjubileo 

kulturaj, literaturaj kaj revoluciaj 
meritoj Izgur ricevis de la soveta 
registaro duinvivan pension, por ke la 
poeto estu sendependa dc ia ofica 
deviga laboro. Proletaj esperantistoj! 



Honoru ni nian verkiston, aĉetante, 
legante kaj disvastigante liajn esper- 
antajn verkojn “Nur VoIu“ kaj “Je la 
Noino de 1’ Vivo“. K. H. 3550. 

Pro la sama okazo ni ricevis de la J u b i - 
Iea Komisiono (per SAT-ano 12 065) 
similan artikolon, post prilaboro de Ia supre 
presita, sekve tro malfrue por ĝin uzi. Kiu 
povas sendi al tiu Komisiono (adr.: Sojuz 
Rabpros, Kremenĉug, USSR) konvenajn 
dokumentojn, informojn, salutleterojn, kiu 
povas sendi por riĉigo de 1’ “lzgur-fako“ en 
la Muzeo recenzojn, kritikojn, tradukojn naci- 
lingve aŭ en esperanto koncerne al Izgur- 
verkoj el ĵurnaloj kaj revuoj, tiu ne forgesu 
fari tion! Subtenante la iniciaton de Izgur, ni 
plej brile montras la taŭgecon de esperanto 
ekuzota pli kaj pli en prolet-literaturaj rondoj! 
La Kremenĉugaj SAT-anoj atendas pruvojn 
de agemo kaj simpatio de la tutmonda SAT- 
anaro! Red. 


DISKUTEJO 

ĉu ĉiam estis sklavo la virino? 

Sub tiu titolo aperis en “S-u!o“ 
n-o 209 artikolo, kiu pritraktis en unu 
alineo la virinan vestaĵon. Kelkajn 
kritikojn ini volas aldoni. Mi mem estas 
tabaklaboristino kaj havas tial sufiĉe 
da okazo por observi miajn kunlabor- 
antinojn. A1 vi, kara K-do, mi diras, ke 
vi estas prava, sed nur parte: Cu vi 
neniam pripensis, kia estas la kaŭzo de 
tiu leĝo — “kiu ne kuras, estas for- 


venkata?“ Mi alvokas al vi: Komencu 
la edukadon kaj kritikon ĉe la viroj! 
Mi observis virinon, kiu ne vestis sin 
tute moderne. Oni ne konsideris ŝin 
inda, por interrilati kun ŝi. Pro tio 
precipe la virinoj, kiuj einas aŭ preferas 
interrilatojn kun viroj, estas devigataj 
“kuri“. Inteligenta virino, kiu batalas 
por la fakta (ne nur papera) emancipo 
de Pvirinoj, estas malhelpata je 80% 
de la viroj, ĉar ili bezonas ŝafidojn, kiuj 
interesiĝas nur pri vestado. 

lu spertulino (2019). 


Faktoj kaj komentoj 

E1 Kubo 

En Kubo regas teroro. Unu krimo 
sekvas la alian. La kontraŭuloj de 
I’ prezidanto Mahado estas mailiber- 
igataj, ekzilataj aŭ ekzekutataj. Multaj 
laboristoj, kiuj iel agitadas por anark- 
ismo aŭ komunismo, estas “malaper- 
igataj“. Du laboristoj estis arestataj, 
ĉar ili disvastigis broŝuron kontraŭ la 
Tutamerika kongreso. Ili estis trans- 
portataj al ĉemara fortikaĵo kaj ĵetataj 
kiel manĝaĵo al ŝarkoj. Pro la sania 
afero okazis pli ol 200 arestoj; el ili 
15 personoj (9 komunistoj, 6 anark- 
istoj) malaperis senpostsigne. Juna stu- 
dento, pri kiu oni eksciis, ke li volas 
paroli dum 1. majo, same malaperis. 
Multnombraj estas tiaj okazoj. 

Depost la jaro 1902 la insulo Kubo 
estas sendependa respubliko. Antaŭe 
ĝi apartenis al Hispanio, kelkajn jarojn 
al Usono. La Kuba popolo multe suferis 
sub la hispana regado, ankaŭ en la 
sekvanta epoko okazis arestoj kaj en- 
karcerigoj. Sed n e n i a m ĝ i t i o m 
estis persekutata, kiom sub 
la nuna regado, t. e. de kiam ĝi 
estas memstara, sendependa lando! 

Eminentaj kontraŭmilitaristoj 

La militkontraŭuloj aranĝis fine de 
julio sukcesan kunvenegon en Vieno. 
Grandan impreson faris la paroladoj de 
iama germana generalo fon Ŝeŭn- 
ajh (germ.: von Schonaich) kaj de 
katolika pastro, universitata profesoro 
U d e. Multaj partoprenantoj en la kun- 
veno interrompis tiun lastan oratoron 
ne havante la plej etan konfidon al 
pastro. AI la riproĉo: “En 1914 vi benis 
la armilojn!“ la oratoro respondis: 
“Estas ja Vere! patroj benis la arm- 
ilojn, sed se laboristoj ne estus fabrik- 
intaj ilin, beno ne estus ebla ...“ Ho! 
logiko. • 

La kunveno, kiu tagon poste devis 
okazi en Graz, estis malhelpata de la 
stiriaj faŝistoj, kiuj precipe furiozis 
iegante la nomon de 1’ eksgeneralo kiel 
oratoro. Kiam hinda reprezentanto volis 
eniri la salonon, li estis akceptata per 
krioj: “Mortigu la negron!“ Li apenaŭ 
povis savi sian vivon. 

Laŭ Gazetservo de 1’ Kontraŭmilita 
Oficejo en Hago. 

E. IZCUR 



NUR VOLU! 

La festo de laboro kaj paco 
Unuamaja kanto de ribelo 

Kldono dua, reviziita kaj ilustrita 

Prezo: 0,70 mk. g. 

Mendu ĉe Administracio de SAT 

Rldi. lerdiRer, Leipzlg o 27 
Colmslr. 1 (Germ.) 

TRAEŜPEEAITIO 


En n-o 209 de “S-ulo 
metis demandon, ĉu estas en la mondo 
maristoj-esperantistoj, kaj li opinias, 
ke ue ekzistas. Ŝajnas ankaŭ al mi, ke 
inter maristoj esperanto estas tre inal- 
multe konata. Dum la jaroj 1923/25 mi 
ofte vizitadis Ia apudmaran urbon 
Vladivostoko, kie oni ĉiam povis ren- 
konti eksterlandajn ŝipojn kaj marist- 
ojn. Kelkfoje nti intence vagadis ĉe la 
haveno, preter la albordiĝintaj ŝipoj, 
kun SAT-insigno sur la brusto, havante 
la celon renkonti iun eksterlandan 
esperantiston. Ankaŭ mi vizitadis kun 
la sama celo “Internacian klubon“ en 
tiu urbo. En ĉi tiu klubo tiutempe tute 
forestis nia lingvo kaj literaturo, 
kvankam ĉi tie ofte sin trovis'ekster- 
landaj maristoj. Tamen ne unu esper- 
antiston inter la maristoj mi renkontis. 

E1 tiu fakto rezultas urĝa devo por 
ĉiulandaj lab. esperantaj organizoj en 
havenurboj: altiri al esperanto atenton 
de venantaj al tiuj urboj eksterlandaj 
maristoj. Miaopinie estus bone, ke 


LEA-organizoj en havenurboj fiksu ĉe 
la ŝipalbordiĝejoj de siaj urboj tabul- 
ojn kun grandliteraj esperantlingvaj 
anoncoj pri tio, kiel oni povas trovi la 
sidejon de koncerna esperanta organ- 
izo, aŭ ĝian dejoranton, aŭ maristan 
domon, aŭ klubon. En la lastaj, 
kompreneble, devas troviĝi esperantaj 
ĵurnaloj kaj alia esperanta literaturo. 
Eble ĉiu havenurba esperanta organizo 
trovos aliajn taŭgajn riinedojn laŭ 
lokaj cirkonstancoj. La propagando pli 
efikos, kiam ĝi estos efektivigata en 
fremdlingvaj por la inaristoj urboj. 
Ekz., se angla maristo ekscios en So- 
vetia urbo, ke per esperanto li sukcesus 
bone interrilati kun sovetlandaj labor- 
istoj, li pli volonte eklernos la lingvon, 
ol se li estus alpropagandata en sia 
hejma lando. Inverse, sovetia maristo, 
se li ekvidos, ke en fremdlingvaj urboj 
li per esperanto kapablus interŝanĝi 
opiniojn kun siaj samklasanoj de ĉiu 
urbo, li ankaŭ pli volonte eklernus la 
internacian lingvon. SAT-ano 4608. 


Pri maristoj-esperantistoj 

K-do 9682 


Por niaj libroj! 

La disvendado de niaj libroj garantias al 
SAT certan financan bazon kaj fortigas sam- 
tempe ĝian ideologian pozicion. Sed ĉu vere 
ĉiuloke la vendo de libroj estas metode 
organizita? Ni esperas, ke almenaŭ ĉiu pli 
granda LEA-grupo, ĉiu iom vigla SAT-rondo, 
posedas ne nur bibliotekon por siaj membroj, 
sed ankaŭ trafe aranĝitan libro-vendadon. 
Lerta vendanto ne atendas, ĝis la K-doj venas 
al li por peti tiun aŭ alian libron, sed li mem 
utiligas ĉiun okazon por proponi la aĉetot- 
ajon kaj povas rekomendi per kelkaj frazoj 
ĝian enhavon. 

En n-o 191 de “S-ulo“ ni publikigis sur la 
unua paĝo la tutan liston de prespretaj manu- 
skriptoj, pri kiuj disponas nia Eldon-Koope- 
rativo. Dume aperis du el la libroj anoncitaj 
en ĝi (Fabeloj, Vojo al Scienco de Estonto); 
krome aperis la broŝuro de K-do Lanti (La 
Laborista Esperantismo), kiun dume esper- 
eble posedas ĉiu aktiva SAT-ano. En preparo 
estas ankoraŭ unu, du libretoj, kaj ni volus 
povi daŭrigi la ĉenon same vigle por krei 
ampleksan bibliotekon, kiel antaŭvidite en 
nia Statuto. Sed jam la tinancministro halt- 
igis la viglan fluon, por ne endanĝerigi la 
spezan ekvilibron. Gek-doj, uzu la okazon, 
por aĉeti kaj rekomendi niajn novajn kaj 
malnovajn eldonajojn. Postulu nian freŝdatan 
katalogon! Nur per aĉetado de niaj libroj vi 
aktive helpas daŭrigi la eldonadon de SAT- 
verkoj. Kaj se vi posedas krome ankoraŭ iom 
da mono, aĉetu la akciojn de nia Eldon-Ko- 
operativo! 



N.LENIN: 

Ŝtato hat Revolucio 



150 paĝoj, formato 12XlScm. Prezo 1 mk. g. 
Mendu tuj ĉe la Administracio de SAT 


R. Lerchner» Colmstr. 1, Leipzig O 27 



“Vivo, movado“ 

Kiel malnova, laborema SAT-ano en Hun- 
gario mi devas ĝustigi kelkajn rimarkojn de 
K-do Pensemas en n-o 211 de “S-u1o“, aper- 
intajn sub la supra titolo 1 . 1. Anoncoj de 
alkoholkapitalistoj aperas ankaŭ en alilandaj 
lab. gazetoj (bedaŭrinde). Oni ne ataku pro 
tio speciale lab. partion, kiu estas en plej 
malfacila situacio. 2. En la de K-do P. citita 
ekspozicio oni elmetis kopion de la reklamo, 
moke distinganta similecon de kelkaj parti- 
gvidantoj sur la bildo, kvankam tiu simileco 
sur la originalo estas diskutebla. Tiun re- 
klamon la kristanaj gazetoj eluzis kjel bonan 
propagandon kontraŭ la sola leĝe ekzistanta 
iab. partio de Hung. Alian simile tendencan 
afiŝon elmetis en tiu publika ekspozicio de 
soc. dem. kulturorganizo la kontraŭalkohola 
asocio, tiel ke la soc. deni. partio kaj la sindi- 
katoj — ĉu prave aŭ ne — deklaris havi 
nenian komunecon kun tiu asocio. 3. K-do 
P. protestas, ke iu altrudu al li nelaboristajn 
kantojn. Li povas uzi la SAT-kantaron, ĝis 
li trafas la policon. Sed kiel societo observata 
ĉiam de la polico, ni ne eĉ rajtas disvastigi 
la tekston de Y Internacio. Ankaŭ la kritik- 
into de “Ni kantu“ (sub “Recenzejo“) se li 
vivus kelkan tempon ĉe ni, kredeble ŝanĝus 
sian opinion pri “nacieca kantaro“. Cetere 
neniu volis konkuri kun la SAT-Kantaro. 
4. Ni konfesas, ke ankaŭ nialanda soc. dem. 
partio faras erarojn, eĉ gravajn. Sed tiujn 
konstati kaj kritiki estas nia tasko nialoke, 
sed ne tasko de K-do P. paroli pri tio en 
“S-ulo“. Cetere la prikritikita jurnalo jam 
kelkfoje enpresis favorajn artik. pri esp-o. 
Tiaj kritikoj nur povas malutili al nia pro- 
pagando. 

Amiko, kiu ne nur “emas“ sed ankaŭ kutimas 
pensi kaj ĉefe — labori 

Rim. Ni aldonas al tiuj ci linioj la peton 
al niaj K-doj y nepre raporti pri cio plej ob- 
jektive , por ke ni ne plenigu nian gazeton per 
tiaj ĵacile eviteblaj diskutoj. Red. 


1 Pro ĝia longeco ni resumas la klar- 
igon. — R e d. 


Pri Jarlibro 1928 

Ni ricevis de K-do Krjukov pri nia Jarlibro 
longan kritikan artikolon, kiun pro gia long- 
eco tii ne povas enpresi en “S-ulo“ kaj kiu 
koncernas pli la kompilantojn de V jarlibro ol 
la Legantaron de “S-ulo “. Ni tamen ekstrakte 
represas unu alineon, car ĝi signifas korekton . 

Mia nova karto de horzonoj suferis sufiĉe 
pro tio ke ĝian desegnon post mi partoprenis 
iu fremda mano. Antaŭ ĉio nomoj de monde 
konataj urboj sur ĝi prezentas vomigan 
ĥaoson de nacia k esp. ortografio... Mi 
utiligas la okazon por korekti kelkajn erarojn 
de 1’ nova karto: 1. en 4-a horzono lokiĝas 
ne Permj, sed Sverdlovsk, kiu antaŭ 
la Revolucio nomiĝis Ekaterinburg. 
P e r m j lokiĝas en apuda 3-a zono. 2. La 
urbo Meksiko lokiĝas ne en 17-a, sed en 
18-a horzono. K a n t o n kaj siberia urbo 
ĉita lokiĝas en 8-a zono. SAT-anoj de 
koncernaj zonoj atentu la korekton. Nia 
nova karto entenas mezepokan nomon “Ark- 
tika Oceano“, kiu fakte estas pli malgranda 
ol Meztermaro (Mediteraneo). Tial 
sciencistoj jam antaŭ kelkaj jaroj decidis 
nomi ĝin Nordpolusa maro (sed ne oceano). 

Krjukov, Maks 79. 


TRA L A MOVADO 

(Kroniko) 

BRITIO. Manchester. Dank’ al helpo de ali- 
Iandaj K-doj, kiuj sendis materialon, nia klubo 
aranĝis interesan esp. ekspozicion, kiun viz- 
itis diversurbaj esp-istoj (13. 10.). K-doj Even 
k Roberts paroladis pri siaj vojaĝoj en eksterl. 
Kiel rezulto aliĝis novaj lernantoj al nia 
kurso. La klubanoj dankas k salutas la afabl- 
ajn alsendintojn de ekspozaĵoj. — M. D. 
(4709). — FRANCIO. Tourcoing (Nordo). 
Antaŭ unu jaro, esp. tre malmulte estis kon- 
ata en ĉi tiu industria regiono k precipe en 
nia urbo. Depost okt. 27 funkciis kurso por 
komencantoj en popoldomo, poste okazis 
perfektiga kurso k fondo de lab. esp. grupo 
“Nia Espero“, kies anoj kunvenas dimanĉe 
matene de 9.30 h. ĝis 11.30 h. Gvidantaro: 
prez. K-do H. Veirman, sekr. K-do Ch. Dou- 
chez, helpsekr. K-do E. Carriere, kasisto 
K-do Vercruysse, librotenistino K-dino M. Del- 
planque. (6104). — Parizo. La FEO-Grupo 
starigis programon ĝis fino *de nov. (ĉiu- 
semajne unu parolado). 23. 10. parolis kiel 
gasto SAT-ano K-do Christensen el Usono 
pri pol. k ekon. situacio en Csono. — 
HISPANIO. La prezid. de la Kataluna Ko- 
operativa Federacio, Joh. Ventura R o i g, 
demandite pri sia opinio pri esp-o, verkis 
Iongan artik. favoran pri Esp-o k Kooperativ- 
ismo, kiu aperis en “Accion Cooperatista“ 
(adr.: 11 Aurora, bis, Barcelona). Ko- 
operativanoj, gratulu tiuokaze al Ia organo, 
kiu ĉiam fervore pledas por nia afero! Per 
tio ni povos pliprofundigi la atingitan sukces- 
on. (6187). — NEDERLANDO. Amsterdam. 
La estraro de 1’ “Nederlanda Federacio de 
Lab. Esp-istoj“ ŝanĝiĝis k konsistaj nun el 
K-doj F. Faulhaber (prez.), J. M. Bersma 
(kas.), C. I. Blok k K-dino H. Bishoff (asesor- 
oj) k H. W. A I i n g s, Middenvveg 126, 
Amsterdam-o, (sekr.). Korektu la adr. 
en via Jarlibro, pĝ. 43! — La nombro da 
SAT-anoj en Nederlando estas nun 99 
(kontraŭ 67 en 1927, 43 en 1926, 20 en 1925, 
16 en 1924, 10 en 1923, 4 en 1922). 


Nur tiam vi rajtas paroli pri sukceso, kiam 
el via kurso rezultas aliĝoj por SAT kaj 
abonoj por “S-uIo“. 

SENNACIULO 





RECENZEJO 

Duope ricevitajn verkojn ni recenzas, unuope 
ricevitajn ni nur mencias. 

Kion rakontas la amikoj de Peĉjo, Fabeloj 
de Hermy nia Z u r M ŭ h 1 e n. Biblio- 
teko de Sennaciulo, n-o 6. Eld. Fako de 
SAT, Colmstr. 1, L e i p z i g O 2 7. Pr. 0,60 
mk. g. Form. 11*£X15 cm. — Rakontoj, 
prezentitaj sub formo de fabeloj, pri suferoj 
en diversaj metiejoj. Ciu devus legi tiun ĉi 
libron, ĉar ofte laboristoj ne sufiĉe atentas, 
kiom ili oferas sanon kaj vivon, laborante 
kontraŭ tute nesufiĉa pago. Necesas artistoj, 
kiuj frape atentigas nin pri la trokutima homa 
krueleco. Bone estas, ke tiun ĉi libron povas 
legi kun ĝuo infanoj, lernantoj kaj pienkresk- 
uloj. Hermynia ZurMŭhlen kun granda lerteco 
evitas esti pedanta kaj “profesoraĉa" en sia 
instruado pri la sociaj malbonoj. ŝi ne tedas 
per la maniero, kiel ŝi prezentas la rakonton, 
ĉar ŝi sufiĉe proksimas al la simpla esprim- 
maniero de V popolo instruanta siajn infan- 
ojn kaj junulojn. Tamen mi bedaŭrus, se 
SAT eldonus ĉefe tiajn pli malpli didaktikajn 
verkojn, en kiu la klera aŭtoro devigas sin 
al naiveco. 

La lingvo estas klara, flua, simpla kaj sen- 
manka (escepte malĝusta uzo de I’ vorto 
“eminenta u en aĉiga senco). Ni nepre re- 
komendas legadon de la verketo al ĉiu, kiu 
volas perfektigi sin en Ia lingvo. ĵ i e f. 

Evoluo de Telefonio, de J. R. G. Isbrŭcker. 
Biblioteko Tutmonda vol. 21/22. Eld. Rud. 
Mosse, Esp. Fako, Berlin. 48 pĝ. + 16 pĝ. 
bildtabuloj. Pr. 1 ,— mk. g. — Komencante legi 
tiun libron, mi ektimis ke ĝi suferas je nuna 
nekultureco de iĝnenieroj, ĉar ridindeabstrakt- 
aj vortformoj jam tedis aŭ ridigis min. Jam de 
20 jaroj mi rimarkas, ke nia barbara epoko 
produktas en inĝenierlernejoj eĉ ne meĥanik- 
istojn, sed nur meĥanikajn homojn. Ili scias 
iom desegni, sed redakti, tute ne, nek pensi. 
Prototipoj: la usonanoj. — Sed, kiam, pli 
poste, Isbrŭcker montras ilojn, precizigas, oni 
akiras klarecon. La lingvo iom suferas: in- 
ĝenieroj ĉie kaj ĉiulingve turmentegas ĝin, 
malserioze kreante vortojn. La fakaj vortoj 
almenaŭ devus esti klarigataj komence aŭ 
fine de la libro, en eta “vortaro", sed preskaŭ 
ĉiuj estas neutilaj aŭ malutilaj: ŝaltilo, 
vando, relajso, amplifi (fortigi, 
fortigeti, pjifortigi, plifluigi, plisonorigi, plison- 
igi, plilaŭtigi, plipotencigi, ktp.), — multipla 
sistemo anst. multobla sistemo: ĉu ni parolas 
esp-e, aŭ franc-eŭrope? Cu ĉinaj esp-istoj 
devos eklerni helpan sufikson “ipl“ kun sama 
signifo kiel “obl“? — Oni pensu e n Esp-o. 
Ankaŭ jako (por “kontaktingo“ de ĉiu 
abonanto ĉe telefoncentrejo), estas malbone 
elektita vorto. Tiaj fakaj vortoj erarigas la 
spiritojn. Ekz., kiam vi skribas pri “fre- 
kvenco“, eĉ eŭropa, nefranclingva leganto 
ektimas, kiel antaŭdiajo. — Ŝe vi dirus 
“ofteco“, ĉiu tuj kaj ĉiam komprenus. Esp-o 
estas Mondlingvo. Anri Bergson, Anatol 
Frans kaj multaj inter la eminentuloj montris, 
ke filozofion kiel ĉiujn sciencojn oni ĉiam 
povas klare priparoli en Ia lingvo de ĉiuj 
homoj. Necesas iom da klopodo, sed sen 
klopodo oni malbone skribas kai parolas. 
Esp-o oferas al verkisto mirinde flekseblan, 
obeeman komprenilon. Oni ĝin nur bone uzu. 
Fine mi gratulas la verkinton Isbrŭcker, kiu 
scias fini libron tiel simple kaj signifoplene: 
“Oni ne bezonas profeti por antaŭvidi, ke, 
post mezurebla tempo, telefoniĝos senpere 
inter ĉiuj lokoj en la mondo, sur tero, maro, 
en aero. La trielektroda lampo ĉefe kontri- 
buos por tiu estonta sukceso.“ Faka 
precizeco. ĵ i e f . 


Nova Gramatika Libro de Esperanto (Por 
la Supera Kurso), rekomendita de Esp. Lit. 
Asocio, verkita k eldonita de D-ro Anakreon 
St a m a t i a d i s, LK, Dir. de Helena Esp. 
Instituto, Ateno, 1928. Form. 16x24 cm. 
Pĝ. 185. Prezo neindikita. 

La verkinto prezentas tiun libron al la 
helenaj (grekaj) esp-istoj por uzo en superaj 
(duaj) kursoj. La libro estas verkita ĉefe en 
esp-o, k la greklingvaj tekstoj estas kvazaŭ 
akcesoraj, utilaj por greklingvanoj, ne ĝenaj 
por alilingvaj esp-istoj. Laŭ Iingva vidpunkto 
mi konsideras la verkon kiel tre valoran, ĉar 
ĝi pritraktas detale k konscience niultajn 
lingvajn demandojn netroveblajn en la kutim 
aj esp. lemolibroj. Plie ĝi donas utilajn kon- 
silojn al kursgvidantoj. Certe ĝi meritas 
atenton ankaŭ ekster la malgranda gf ka 
Iingvoteritorio. N. B. 

Supplĉment aŭ Cours Rationnel. Eld. Fede- 
ration Esperantiste Ouvriere, 177, rue Bag- 
nolet, Paris XXe. 24 pĝ. Pr. f. fk. 2,50. 

En lingvoj, kiujn ni bonege, eĉ literature 
legas kaj skribas, ofte mankas al ni ĉ i u t a g- 
aj vortoj. Se alilandulo, je stratangulo, 
subite demandas nin en esperanto pri strato, 
dogano, vojaĝo, ni povus parkere kanti por 
li “Fratoj al Sun“ aŭ “En la mondon ven- 
is...“, eĉ traduki filozofian ĉapitron, sed pri 
ĉiutagaj aferoj ni balbutas. Tial ĉi tiu 
Suplemento estas utila por franclingv- 
anoj, ĉar ĝi entenas praktikajn vortojn de 
ĉiutaga vivo, plibonigon de malĝustaj parol- 
manieroj ktp. J i e f. 


MEMORNOTO 
Represis el “S-ulo“: 

O r g a n i z o v a n i R a d n i k , Belgrado, 
28. 6., Kiel mortis N. Romanov, 19. 7., Hodiaŭ- 
aj ĉininoj, 5.8., Lab. en Usono; Narodni 
V a 1, Zagreb, 26. 10., Konfl. en Jugosl. (211), 
De Tribune, Amsterd., 21.9., Havenlab. 
striko en Finnl. (206), 8. 6., Kiel mortis Rom. 
078). 

Priesper. artikol. k notojn enpresis: 

I T F - b u 11 e n o , Amsterd., okt. (rubr.), 
Accion Cooperatista, Barcel., 26. 10., 
Organizovani Radnik, Belgr., 26. 7. 
(longa art., ankaŭ pri SAT, de K-do 8882), 
D e Ŝ t r i j d , Amsterd., 11.8. (pri “S-ulo“ 
k SAT), Het Volk, Amsterd., 23.10. (H. 
de Man k mondl.), T u b a n t i a , 24. 10. (pri 
SAT, “S-ulo“ ktp.). 


NI BEZONAS 

por H i s t o r i o d e lab. esp. mov- 
a d o: 1. portretojn de ĉiulandaj pionir- 
oj de lab.esp.movado, speciale de K-do 
Fi-Blan-Go (F. Blangarin), redaktinto 
de Internacia S o c i a R e v u o , 
de K-doj Chaloupecky, Sidlo, Vanek, 
Sada k. a., gvidintoj de lab.esp.movado 
en Bohemio (Cchoslovakio) antaŭ 
1914; 2. ĉiujn n-rojn de K u 11 u r o , 
lab.esp.organo aperinta en Praha antaŭ 
1914; 3. kelkajn aŭ ĉiujn n-rojn de 
Ĥ i n a S o c i a I i s t o , de A r b e i - 
t e r - E s p e r a n t i s t (1910); 4. ĉi- 
ajn eblajn informojn pri lab.esp.movado 
en div. landoj, antaŭ 1914. 

Helpontoj skribu al G. P. d e B r u i n, 
Tvvekkelervveg H 187 g, L o n n e k e r - 
Enschede, Nederlando. 

AAAAAAAAAAAAAAAAAAAAA 

Pianlfitn ^ a Ĵ kulturlaboristo K-do K Pavlov 
lulllulU dez. koresp. pri muziko, kultura 
laboro k vivmaniero. Resp. garantiata. 

Adr.: Sovetio, RostovjDon, Puŝkinskaja 68. 

yyyyyyyyyyyyyyyyy^ 


Pri SAT-Kongr. raportis: 

H e t V o 1 k , Amsterd., 18. 8. k 20. 8., fav. 
artik., verŝajne de K-do Nathans. 

Peresper. artik. enhavis: 

D e T r i b u n e , Amsterd., 28. 9. (let. el 
ĉita), T r a v a i 1, Lyon, 27. 10., N e u e 
Zeitg., Mŭnchen, 26. 10., Signalen, 
Stokh., 25. 10. (Kroniko en esp-o de Ernesto). 


KURIOZAĴO! 

En “S-ulo“ n-o 119/120 aperis sub la fitolo 
“Blankaj mastroj — flavaj sklavoj“ skizeto 
tradukita el nederlanda laborista gazeto. ĉi 
\u traduko siavice estis retradukata kaj 
i Hblikigata en deko da diverslandaj gazetoj, 
i/ĥ. en The Worker’sWeekly (Syd- 
ney) de 4.3. 1927. En ĉi tiu gazeto legis ĝin 
kunlaboranto de alia nederlanda laborista 
gazeto, kiu retradukis kaj publikigis ĝin en 
sia (nederlandlingva!) gazeto. Tiel skizeto 
nederlandlingva estis tradukata en esper- 
anton, el esperanto en anglan lingvon, kaj 
el angla lingvo ree en la nederlandan! (670) 


NIA POŜTO 

6187. — La artikolo de Joh. Vent. Roig 
estas certe interesa ... en “Accion Cooperat- 
ista“; sed ĝi tute ne taŭgas por “S-uIo“. 
Niaj legantoj ja delonge estas konvinkitaj pri 
la valoro de esperanto, ĉar ili lernis k praktik- 
as ĝin. Cetere, la fakto, ke J. V. R. ne 
h a v i s tempon por lerni nian lingvon 
forprenas de lia artikolo multe da kon- 
vinkopovo. Cu li havos pli da tempo por 
lerni, kiam la Kooperativa Internacio estos 
voĉdoninta belan rezolucion por esp-o? Sufiĉ- 
is enmeti simplan noton pri la fakto en 
“Kroniko“ por ke la afero estu en ordo. Vidu 
pĝ. 55. E. L. 

8065. — Loko absolute mankas por enmeti 
vian interesan artikoleton; cetere ni opinias, 
ke, kiel SAT-ano, vi havas eraran vidpunkton 
pri insignoj. Konscia SAT-ano portas SAT- 
insignon; portado de nacia lig- aŭ asoci- 
insigno estas nur elmontro de ia, ofte sen- 
konscia, signo de naciismo. E. L. 

12 321. — Via artik. estas transdonita al 
la red. de Y pedag. serio de “La N. E.“. 
Bedaŭrinde via skribo estas tiel nedeĉifrebla, 
ke la kopianto riskas okulmalsaniĝi. Kelkaj 
vortoj eĉ estas tute nelegeblaj. Skribu nepre 
estonte pli legeble! 


Jf-dino Ji. fedlinsĥaja 

el Ukrainio 

estas petata sendi la nomon de sia loĝloko 
(urbo aŭ vilaĝo) al K-do K FRODING, 604 
Seventh St, ROCRFORD, IU. (Usono), kaj 
ŝi hav os respondon . _ 

M! BEZONAS 

kaj deziras havi seriozajn koresp. pri 
lab. vivo por murgazeto “Massovik" 
de fabriko NIVM kaj ateista rondeto. 
Ŝumarin N. L, Ivanovo-Voznesensk, ulioa 
Gromoboja d 41/2, Sovetio. 


ENIIAVO: 

paĝo 

Kiun signifon havas la tuteŭropa 


movado? . 

49 

Hodiaŭ en Bulgario. 

50 

EI Hispanio. 

50—51 

Dornoj. 

51 

lom pri la kooperativa movado en 

• 

Svedio. 

51—52 

Flandrio al la flandroj. 

La evoluo de profesiaj kaj fak-unu- 
iĝoj ĉe la aŭstria fervojistaro . . 
Sovetiaj kamparanaj “notoj“ . . . 

52 

53 

53 

Ni kaj stenografio. 

53 

E. Izgur. 

54 

Diskutejo. 

54 

Faktoj kaj komentoj. 

54 

Tra Esperantio. 

55—56 • 



Presejo: Peuvag, Druckerel-Filiale Leipzig (Germanio) 






































